钦定古今图书集成/理学汇编/学行典/第215卷 > 李琳
## 钦定古今图书集成/理学汇编/学行典/第215卷 > 李琳

按《吉安府志》：“李琳，字朝贡，安福人。性孝友，居母丧，庐
墓侧三年，泣血如初丧，虎常咆哮庐外，迄不为动。服
阕，举于乡，署繁昌教事，捐俸以给寒生。升翰林、孔目，
出为倅处州，廉声大著。摄鹿水篆。先是，境内多虎患，
琳为文诘城隍，虎去不为害。会岁饥，捐俸设糜粥，赖
以全活者众。寻卒于官，身无以为殓，部使者怜其贤”，
为助之，柩得以归。